
, Zsarnokoskodó, indulatos, erőszakos, mindenben 
szélsőséges, páratlanul perverz az erotikus képzel- 
gésben, a fanatizmusig istentagadó: íme, ez vagyok 
én pár szóban; öljetek meg, vagy fogadjatok el 
olyannak, amilyen vagyok, mert én meg nem vál- 
tozom." 

A SADE-IZMUS FORRÁSVIDEKEI 


A világirodalom talán a legbotrányosabb írójá- 
nak a szadizmus névadójának — egyik kevésbé 
hírhedt művét tartja kezében az olvasó. Pedig Sade 
e dialógusa nemcsak kronológiailag egyik első, ha- 
nem alapvető munkája is, amennyiben megkerülhe- 
tetlen kiindulópontját jelenti egész életművének, 
ideológiai megalapozását egész antifilozófiájának. 
A Vincennes-i börtönben 1782-ben írt Párbeszéd 
egy pap és egy haldokló között különösen jelentős 
abból a szempontból is, hogy rávilágít Sade-nak a 
Jfelvilágosodással való kapcsolatára, ami mindigis a 
Sade-irodalom egyik központi, legtöbbet vitatott 
s a legnagyobb félreértésekre okot adó problémája 
volt. 

A Haldokló szavaival valójában maga Sade foglal- 
ja össze érveit az ateizmus mellett. Ezek tisztán fi- 
lozófiai-spekulatív szempontból nem igazán erede- 
tiek. A vallás ellen felhozott érvek között nincs ta- 
lán egy sem, amelyet a felvilágosodás legnagyobb 
alakjai ne fogalmaztak volna meg, de implicite ben- 
ne rejlettek már a racionalizmus kritikai eszmeisé- 
gében is. Sade-nál legfeljebb a megfogalmazás éles- 
sége, olykor kifejezett durvasága lep meg. (Ami 
nem zárja ki, hogy a hatalom, a királyok felé ne fo- 
galmazzon meg egy-két szemérmetlen hízelgést.) 
Sade gondolati fejlődése szempontjából a mű ott 


kezd érdekes lenni, ahol megpróbálja levonni ateiz- 
musa erkölcsi konzekvenciáit. A , jó ateista " a spi- 
nozoistától a felvilágosítókig ható eszményétől a 
Márki itt kezd elszakadni. Felfogása szerint a ter- 
mészetnek egyaránt szüksége van bűnre és erényre, 
s ezek a szükségletek oly mértékben uralják és de- 
terminálják az embert, hogy egyáltalán nem hagy- 
nak teret és lehetőséget a szabad akaratnak, követ- 
kezésképpen magának az erkölcsi felelősségnek 
sem. A gyönyörvágyó, bűnre hajló embert a bűnök 
elkövetésétől legfeljebb az igazságszolgáltatás pallo- 
sa rettenti vissza. Ez a koncepció még igen messze 
van az , érett " Sade ideológiájától, a gonosz , illetve 
gyűlöletes és megsértendő természet eszméjétől és 
a kegyetlenség, az embertelenség, az igazi Sade-iz- 
kozik: , Isten őrizz, hogy ily módon a bűnre biztas- 
sak." És , jó szívról ", embertársunk boldogításáról 
is beszél, ami homlokegyenest ellenkezik későbbi 
tanításával.) Mégis ez a bűnre való hajlamról és a 
büntetéstől való félelemről megfogalmazott gondo- 
lata egyik leghírhedtebb regényéig, az Új Justine-ig 
mutat, ahol más szavakkal ugyanezt olvashatjuk: 
nem járunk messze a bűntól, ha csak a büntetéstől 
való félelem tart vissza attól. A legnagyobb para- 
doxon, hogy e megállapítás önmagában tökéletesen 
egybevág a kanti lelkiismeret-etika alapeszméjével, 
amelynél pedig a Sade-éval ellentétesebb erkölcs- 
tant bajosan találhatnánk. 

PAP: Elérkezvén végül a végzetes pillanathoz, 
melyben az illúzió fátyla csupán azért szakad szét, 
hogy megmutassa a megcsalatott embernek vétkei 
és bűnei kegyetlen képét, nem bánod meg, kedvelt 
gyermekem, számos és ismételt tévelygéseidet, me- 
lyekbe a gyengeség s az emberi gyarlóság vitt? 

HALDOKLÓ: Persze, barátom, megbánom. 

PAP: Úgy hát meríts hasznot ebből az üdvös 
bűnbánatból és elnyered az égtől, a rövid idő során, 
mely még hátravan neked, az általános feloldozást 
minden bűnöd alól, és gondolj bele, hogy csakis a 
bűnbánat szentségének közvetítésével adatik meg 
neked, hogy elnyerd azt az Örökkévalótól. 

HALDOKLÓ: Nem értelek jobban téged, mint te 
értesz engem. 

PAP: Mit akarsz ezzel mondani? 

HALDOKLÓ: Mondtam, hogy megbánom. 

PAP: Így is értettem. 

HALDOKLÓ: De anélkül, hogy megértettél vol- 
na. 

PAP: És hogy kellene értelmeznem? 

HALDOKLÓ: Hát így... A természet igen erős 
ízléssel és fölöttébb erőteljes szenvedélyekkel te- 
remtett meg engem, és csakis azért helyezett erre a 
földre, hogy azokra hagyatkozzam, s ezeket kielé- 
gítsem, és lévén teremtésemnek e következményei 
a természet parancsai, vagy, ha úgy tetszik, elkerül- 
hetetlen következményei, látván a természet terveit 

velem és hogy mindez megfelel törvényeinek , csak- 
is azt bánom, hogy nem ismertem el eléggé minden- 
hatóságát, és csakis azért furdal a lelkiismeret, hogy 
oly középszerűen használtam fel, a te nézeted sze- 
rint bűnös, szerintem meg igen egyszerű képességei- 
met, melyeket ő azért adott, hogy szolgáljam őt; 
olykor fájdalom, ellenálltam, s ezt bánom. Elvakít- 
tatván a te teóriáidtól, szembefordultam a sokkal 
több, mint isteni ihletből nyert vágyaimmal, csu- 
pán virágokat tépve akkor, amikor bőségesen szüre- 
telhettem volna a gyümölcsökből is. . . Íme, megbá- 
násom igazi okai, és ítélj el, amennyire elégséges, 
hogy ne gondolj többre. 

PAP: Hová is sodornak tévedéseid, hová vezet- 
nek szofizmáid! A teremtett dolgot a teremtő ha- 
talmával ruházod fel, s ezek a szerencsétlen tenden- 
ciák, melyek félrevezettek, nem látod, hogy csupán 
annak a természetnek hatásai, melynek a minden- 
hatóságot tulajdonítod? 

HALDOKLÓ: Barátom, dialektikád nekem épp- 
oly hamisnak tűnik, mint lelked. Szeretném, ha he- 
lyesebben okoskodnál és hagynál békén meghalni. 
Mit értesz teremtő és megromlott természet alatt? 

PAP: A teremtő a világegyetem ura, ő az, aki 
mindent csinált, s aki mindent megóv mindenható- 
sága legegyszerűbb hatásával. 

HALDOKLÓ:Nagy . ember, hitemre. Nos, 
mondd meg, ez az ilyen hatalmas ember ugyan mi- 
ért teremtett ilyen, szerinted romlott természetet? 

PAP: Miféle érdemük lett volna az embereknek, 
ha Isten nem hagyta volna nekik a szabad akaratot, 
és miféle érdemük lett volna használni azt, ha nem 
létezne a földön a jó tevésének, s a rossz elkerülésé- 
nek lehetősége? 

HALDOKLÓ: Vagyis a te istened mindent fer 
dén csinált csak azért, hogy megkísértse vagy pró- 
bára tegye teremtményét; nem ismerte tehát? Nem 
volt tehát bizonyos az eredmény felől? 

PAP: Kétségtelenül ismerte, de meg akarta neki 
hagyni a választás érdemét. 

HALDOKLÓ: Mi célból, ha tudta már, melyik 
választást karolja föl, és ha csak tőle függött, mert 
mindenhatónak mondod, ha csakis tőle függött, 
kérdem én, hogy a jót válassza? 

PAP: Ugyan ki foghatja fel Isten mérhetetlen, 
végtelen céljait az emberrel? És ki foghatja fel 
mindazt, amit nem látunk? 

HALDOKLÓ: Aki leegyszerűsíti a dolgokat, ba- 
rátom, az főként az, aki nem szaporítja az okokat, 
hogy jobban összezavarja az okozatokat. Miért ke- 
resel egy másik nehézséget, amikor nem tudod 
megmagyarázni az elsőt, és, lehetséges lévén, hogy 
a természet magától véghez tudta vinni azt, amit te 
az istenednek tulajdonítasz, miért keresel neki egy 
urat? Annak az oka, amit nem fogsz fel, talán a leg- 
egyszerűbb dolog a világon. Tökéletesítsd fizikai 
tudásodat, és jobban megérted a természetet, tisz- 
títsd meg elmédet, űzd el előítéleteidet, és lemon- 
dasz istenedről. 

PAP: Szerencsétlen! Sociniánusnak hittelek, s 
lett volna fegyverem, hogy harcoljak veled, de lá- 
tom, hogy ateista vagy, s minthogy szíved elutasítja 
a végtelenül sok valódi bizonyságot, amit naponta 
kapunk a teremtő létezéséről, nincs több mondan- 
dóm számodra. Nem lehet visszaadni a fényt egy 
vaknak. 

HALDOKLÓ: Barátom, ismerd be, hogy kettőnk 
közül az a világtalanabb, aki a szemére kötést tesz, 

nem az, aki letépi. Te építesz, kitalálsz, szaporítasz, 
én rombolok, egyszerűsítek. Te hibát hibára halmo- 
zol, én mindegyik ellen harcolok. Ki tehát közü- 
lünk a vak? 

PAP: Nem hiszel tehát Istenben? 

HALDOKLÓ: Nem, és egészen egyszerű okból; 
mert teljességgel lehetetlen hinni abban, amit nem 
értünk, megértés és hit között közvetlen kapcsolat- 
nak kell lenni; a megértés a hit első tápláléka; ahol 
a megértés hiányzik, ott a hit halott, és akik ilyen 
esetben azt állítják, hogy birtokában vannak, be- 
csapják magukat. Kétségbevonom, hogy hiszed az 
istent, akiről prédikálsz, mert nem tudnád bebizo- 
nyítani, mert nem tudnád meghatározni, mert, kö- 
vetkezésképpen, meg sem érted; s mivel nem érted, 
nem tudsz egyetlen érvényes érvet sem mondani, és 
mert, röviden, mindaz, ami az emberi lélek határai 
fölött van, vagy kiméra vagy hiábavalóság; mint- 
hogy a te istened nem lehet egyéb, mint az egyik 
vagy a másik, az első esetben ha hinnék benne, 
őrült lennék, a másodikban ostoba. 

Barátom, bizonyítsd be nekem, hogy az anyag 
tehetetlen, s én elhiszem neked a teremtőt; bizo- 
nyítsd be nekem, hogy a természet nem elég önma- 
gának, s én elfogadom, hogy lehet egy ura. Addig 
azonban ne várj tőlem semmit, én csak a bizonyos- 
ságnak adom meg magam és ezt csakis érzékszer- 
veimtől kapom meg; ahol ezek megállnak, ott hi- 
tem erejét veszti, Hiszek a napban, mert látom és 
felfogom, mint azt a központot, amelyben a termé- 
szet minden tüzes anyaga összegyűlik, periodikus 
körforgása tetszik nekem, anélkül, hogy álmélkod- 
nék rajta. Fizikai jelenségről van szó, amely talán 
éppoly egyszerű, mint az elektromosság, amelyet 

megérteni mégsem adatott meg nekünk. Miért ha- 
toljak tovább? Ha te istened építményét mindezek 
fölébe emeled, mi hasznom lesz abból? Nem kerül 
épp annyi erőfeszítésembe felfogni a munkást, 
mint meghatározni a művet? 

Ezért nem tettél semmiféle szolgálatot nekem 
azzal, hogy megszerkesztetted kimérádat, megza- 
vartad a lelkemet anélkül, hogy felvilágosítottad 
volna, és gyűlölettel tartozom neked, nem hálával. 
A te istened egy gép, amit te gyártottál, hogy szen- 
vedélyeidnek szolgálj vele és kedvedre mozgasd; de 
mivel az zavarja az enyéimet, borítsd fel, és abban a 
percben, amikor lelkemnek nyugalomra és filozó- 
fiára van szüksége, tartózkodj attól, hogy megri- 
aszd szofizmáiddal, melyek megrémítik anélkül, 
hogy meggyőznék, bosszantják anélkül, hogy job- 
bá tennék. Ez a lélek, barátom, olyan, amilyen a 
természetnek tetszett, hogy legyen, vagyis a szer- 
vek eredménye, melyekkel a természet tetszése sze- 
rint ellátott engem céljaira és szükségleteire való te- 
kintettel, és minthogy neki egyaránt szüksége van 
bűnökre és erényekre, amikor úgy tetszett neki, 
azok felé fordított, s amikor ezeket akarta, feléb- 
resztette bennem az irántuk való vágyat és én habo- 
zás nélkül, magamtól rájuk hagyatkoztam. Ne ke- 
ress hát mást, mint törvényeit, mint emberi követ- 
kezetlenségünk egyedüli okát, és törvényeiben 
csakis az ő akaratát és az ő szükségletét. 

PAP: Tehát minden szükségszerű a világon? 

HALDOKLÓ: Természetesen. 

PAP: De ha minden szükségszerű, akkor minden 
szabályozott. 

HALDOKLÓ: ÉS ki állítja az ellenkezőjét? 

PAP: De ki szabályozhat mindent úgy, ahogy 
van, ha nem egy mindható és bölcs kéz? 

HALDOKLÓ: Nem szükségszerű, hogy a por lán- 
got fogjon, amikor közel tartjuk hozzá a tüzet? 

PAP: De igen. 

HALDOKLÓ: És miféle bölcsességet látsz ebben? 

PAP: Semmilyet. 

HALDOKLÓ: Lehetséges tehát, hogy szükséges 
dolgok létezzenek bölcsesség nélkül, következés- 
képpen, hogy minden egy első okból származzék 
anélkül, hogy bármiféle ész vagy bölcsesség legyen 
ebben az első okban? 

PAP: Hová akarsz eljutni? 

HALDOKLÓ: Be akarom bizonyítani neked, 
hogy minden lehet az, ami, amilyennek látod, anél- 
kül, hogy bármiféle bölcs és ésszerű ok irányítaná, 
és hogy természetes okozatoknak természetes okai 
kell legyenek, anélkül, hogy szükséges lett volna fel- 
tételezni egy természetellenes okot, amilyen a te is- 
tened lenne; hogy ő maga is magyarázatra szorulna 
anélkül, hogy egyet is adna; hogy következésképpen 
a te istened semmire sem jó, teljességgel szükségte- 
len; hogy erősen gyanítható, mindaz semmi, ami fö- 
lösleges; szóval, hogy meggyőzzem magam arról, 
hogy a te istened egy kiméra, nincs szükségem más 
okoskodásra, mint erre, melyet fölöslegességének 
bizonyosságára kínál. 

PAP: Így hát nem sok szükségét látom, hogy val- 
lásról beszéljek neked. 

HALDOKLÓ: Miért nem? Semmi sem derít olyan 
jó kedvre, mint a fanatizmusnak és az ostobaságnak 
azok a túlkapásai, amelyekre az emberek e kérdés- 
ben ragadtatták magukat; ezek olyan bámulatos el- 
tévelyedések, hogy látványuk, bármily szörnyű is, 
mindig érdekes. Válaszolj hát nekem őszintén és 
űzd ki magadból főként az egoizmust. Ha olyan 

gyönge lennék, hogy lenyűgözne nevetséges teóriád, 
melyet a Létezo mesés létére építettél, amely szük- 
ségessé teszi a vallást, mely formában tanácsolnád, 
hogy imádjam? Azt akarnád, hogy Konfuciusz kép- 
zelgéseit tegyem magamévá Brahma képtelenségei 
helyett, a négerek nagy kígyóját kellene imádnom, 
a peruiak csillagát, vagy inkább Mózes seregeinek 
urát? Mohamed melyik szektájára szeretnéd, ha 
hagyatkoznék, vagy mely keresztény eretnekség 
lenne, véleményed szerint, a legjobb? Vigyázz a vá- 
lasszal. 

PAP: Lehet az kétséges? 

HALDOKLÓ: Tessék, egoista vagy! 

PAP: Egyáltalán nem. Azt tanácsolni neked, ami- 
ben hiszek, annyi, mint úgy szeretni téged, aho- 
gyan magamat szeretem. 

HALDOKLÓ: És hasonló: tévedéseket hallgatni 
annyi, mint mindkettőnket igencsak kevéssé szeret- 
ni. 

PAP: De ki vakulhat el isteni Megváltónk csodái 
előtt? 

HALDOKLÓ: Az, aki nem fedezi föl benne a 
legközönségesebb csalót és a legostobább szélhá- 
most. 

PAP: Óh, Isten! Hallod ezt és nem mennydö- 
rögsz? 

HALDOKLÓ: Nem, barátom, minden békés, 
mert a te istened, akár tehetetlenségből, akár szán- 
dékosan, akár bármely más okából ennek a lény- 
nek, akit nem ismerek el, hacsak nem az irántad va- 
ló engedékenységből, vagy, ha így jobban tetszik, 
hogy alkalmazkodjam silány érvelésedhez, mert ez 
az isten, mondom, ha létezik, mint ahogy te bo- 
lond módon hiszed, meggyőzésünkre nem választ- 

hatottilyen nevetséges eszközöket, mint azok, ame- 
lyeket a te Jézusod feltételez. 

PAP: Hogyan, a próféciák, csodák, a vértanúk ta- 
lán nem bizonyítékok? 

HALDOKLÓ: Miféle logikával várhatod el, hogy 
én bizonyítékként fogadjam el mindazt, ami a ma- 
ga részéről szintén bizonyításra szorul? Hogy a pró- 
fécia bizonyíték legyen, ahhoz mindenekelőtt az 
kell, teljes bizonyosságom legyen afelől, hogy el- 
hangzott; nos, minthogy a próféciát csak a törté- 
nelem igazolja, nem lehet előttem nagyobb hitele, 
mint minden egyéb történelmi tettnek, melyeknek 
háromnegyede igencsak kétséges; ha ehhez még 
hozzáteszem, hogy azokat valószínűleg elfogult tör- 
ténészek hagyományozták ránk, akkor, mint látha- 
tod, jó okom van kételkedni bennük. Ki biztosít 
továbbá afelől, hogy ez a prófécia nem az esemény 
után hangzott el, hogy az nem a legegyszerűbb 
meglátás, mint az, amelyik boldog királyságot lát 
egy igazságos király alatt vagy jeget a télben? Ha 
mindez igaz, hogyan kívánhatod, hogy a prófécia, 
amelynek ilyen nagy szüksége van bizonyításra, bi- 
zonyíték lehessen? Ami a csodáidat illeti, azok nem 
hatnak meg jobban. Minden csaló véghez vitt ilye- 
neket, és minden ostoba hitt neki; hogy meggyő- 
ződjem a csoda igazságáról, az kellene, hogy egé- 
szen biztos legyek abban, az esemény, amit így ne- 
vezel, teljességgel ellentétes a természet törvényei- 
vel, mert csak ami azon kívül van, az tekinthető 
csodának. És ki ismeri annyira a természetet, hogy 
kijelenthesse, az csak egy bizonyos pontig ér el és 
azon túl nem jut, s éppen ott szakad vége? Csupán 
két dologra van szükség, hogy elhitessék az állítóla- 
gos csodát: egy szélhámosra és asszonyokra. Eredj 

már, sose keress egyéb eredetet a csodáidnak, min- 
den új szektás csinált ilyeneket, s ami a legkülönö- 
sebb, mindegyik talált ostobákat, akik hittek neki. 
A te Jézusod semmi rendkívülibbet nem csinált, 
mint a tianai Apolloniosz, mégsem jutna senkinek 
eszébe, hogy őt istennek tekintse. Ami a vértanúi- 
dat illeti, minden kétséget kizáróan ez a leggyen- 
gébb érved; nem kell hozzá más, mint rajongás és 
lélekerő, és amíg az ellenpárt épp annyit mutat ne- 
kem, mint a tied, sosem fogom az egyiket jobbnak 
hinni a másiknál, sőt hajlamos leszek mindettőjü- 
ket könnyekre méltóaknak ítélni. 

Barátom, ha igaz lenne, hogy az isten, akihez 
imádkozol, létezik, szüksége lenne csodákra, vérta- 
núkra és próféciákra, hogy megalapozza birodal- 
mát? És ha, mint mondtad, az ember szíve az ő 
műve lenne, nem lenne éppen az: a szentély , melyet 
törvényei számára választott? Ez a törvény, mely 
mindenki számára egyenlő lenne, mivel egy igazsá- 
gos istentől eredne, mindenkibe egyaránt ellenáll- 
hatatlanul bele lenne vésve, és a világegyetem egyik 
végétől a másikig minden ember hasonlítván egy- 
másra abban a finom és érzékeny szervében, épp- 
úgy hasonlók lennének a hódolatban, mellyel az is- 
tennek adóznának, akitől azt kapták. Csak egy mó- 
don szeretnék, csak egy módon imádnák és szolgál- 
nák; és éppúgy lehetetlen volna számukra félreis- 
merni, mint ellenállni kultusza titkos vonzásának. 
Ehelyett azonban mit látok a világon? Annyi is- 
tent, ahány ország van, annyi módot azoknak az is- 
teneknek a szolgálatára, ahány különböző fej vagy 
külkönböző képzelet létezik; és a véleményeknek 
ez a sokasága, ahol fizikailag képtelenség, hogy vá- 
lasszak, ez lenne véleményed szerint egy igaz isten 

műve? Menj, prédikátor, te sértegeted istenedet, ha 
így mutatod be. Hagyd, hogy tagadjam, mert ha lé- 
tezik, én sokkal kevésbé sértem őt hitetlenségem- 
mel, mint te káromlásaiddal. Térj vissza az észhez, 
prédikátor, a te Jézusod nem ér többet Mohamed- 
nél, sem Mohamed Mózesnél, sem mindhárom Kon- 
fuciusznál, akilegalább adott néhány jó elvet, míg a 
többi három félrebeszélt. De általában mindezek 
nem mások, mint szélhámosok, akiket kinevet a fi- 
lozófus, akiknek csupán a csőcselék hisz, az igaz- 
ságszolgáltatás fel kellene, hogy kösse őket. 

PAP: Ő, az túl sokat is tett a négy közül az egyi- 
kért. 

HALDOKLÓ: Azért, aki leginkább megérdemel- 
te: felforgató, lázító, rágalmazó, csaló, parázna, kö- 
zönséges hazudozó, veszedelmes gonosztevő. Értett 
ahhoz, hogy meghódítsa a népet, következéskép- 
pen büntethető volt egy olyan országban, amilyen 
az akkori Jeruzsálem volt. Bölcs dolog volt tehát 
megszabadulni tőle, és ez talán az egyetlen eset, 
amikor elveim, melyek pedig enyhék és toleránsak, 
helyeslik Themis szigorát. Megbocsájtok minden 
vétket, kivéve azokat, amelyek veszélyesek lehet- 
nek a minket irányító kormányzatokra. A királyok 
és fenségük az egyedüli, ami csodálatot kelt ben- 
nem, az egyedüli, amit tisztelek és aki nem szereti 
királyát és hazáját, nem érdemli meg, hogy éljen. 

PAP: De valamit csak elismersz ezen az életen 
túl! Lehetetlen, hogy lelked néha nem próbált be- 
hatolni sorsunk jövőjének sűrű homályába, és me- 
lyik rendszer elégíthet ki jobban, mint az, amelyik - 
ben megannyi büntetés jár annak, aki rosszul él és 
örök jutalmak annak, aki jól él? 

HALDOKLÓ: Melyik, barátom? A semmié. S0- 

sem rémített és semmi mást nem látok, ami ilyen 
egyszerű és vigasztaló volna. Minden más rendszer a 
gőg műve, csupán ez az értelemé. Azonfelül se 
nem gyűlöletes, se nem abszolút; nincsen talán sze- 
mem előtt a természet állandó születése és újjászü- 
letése? Semmi sem tűnik el, barátom, semmi nem 
semmisülhet meg a világon; ma ember, holnap fé- 
reg, holnapután légy. Mindez mégis nem létezés? 
És miért akarod, hogy jutalmat kapjak erényei- 
mért, melyekben nincs semmi érdemem, és bünte- 
tést bűneimért, melyeket nem tudnék uralni? Ho- 
gyan hírdetheted úgynevezett istened jóságát ezzel 
a teóriával? Teremthetett ő azért a gyönyörűségért, 
hogy büntessen, s ezt olyan választás következté- 
ben, amelyben nem hagy szabadon dönteni? 

PAP: Szabadon döntesz. 

HALDOKLÓ: Igen, előítéleteid szerint, de az ész 
azért találtak ki, hogy felépíthessék rá a kegyelmét, 
mely olyan jól illik a te képzelgéseidhez. Ki az az 
ember, aki, látván a vérpadot a bűn mellett, elkö- 
vetné azt, ha szabad? Ellenállhatatlan erő sodor 
minket és egy pillanatra sem vagyunk önmagunk 
urai, hacsak nem abban, hogy arra hajoljunk, amer- 
re hajlamunk van. Nincs egyetlen erény sem, mely 
ne lenne szükséges a természetnek, és fordítva, 
nincs egy bűn, amelyre ne lenne szüksége, s a töké- 
letes egyensúlyban, melyet ő fenntart egyik és má- 
sik között, rejlik egész tudománya. De miként le- 
hetnénk felelősek hajlamainkért? Nem jobban, 
mint a darázs, mely fullánkját a bőrödbe döfi. 

PAP: Tehát a legnagyobb bűn se keltsen ben- 
nünk semmiféle félelmet? 

HALDOKLÓ: Nem erre célzok. Elég, hogy a tör- 

vény elítélje, s az igazságszolgáltatás kardja lesújt- 
son rá, hogy attól távoi tartson minket és félelmet 
keltsen bennünk. De amikor szerencsétlenségünkre 
elkövettük, az a helyes, ha vállaljuk és nem hagyat- 
kozunk a meddő bűnbánatra; mert ennek hatása 
hiábavaló, ha nem óvott meg minket, ha nem tu- 
dott védelmet nyújtani. Képtelenség tehát, ha fur- 
dal a lelkiismeret, és méginkább, ha túlvilági bünte- 
téstől félünk, ha ezen a világon megmenekültünk 
előle. Isten őrizz, hogy ily módon a bűnre biztas- 
sak. Helyes, amíg lehet elkerülni, de az ész kell rá- 
vegyen minket arra, hogy elkerüljük, nem ezek a 
hamis félelmek, amelyek semmire sem vezetnek, s 
amelyeknek hatása azonnal eltűnik egy eltökélt lé- 
lekből. Az ész, barátom, csakis az ész kell figyel- 
meztessen minket, hogy ha embertársunknak ár- 
tunk, azzal sosem tehetjük magunkat boldoggá, s a 
szívünknek kell hozzájárulni örömünkhöz; s ez a 
legnagyobb öröm, melyet a természet engedélye- 
zett nekünk. Az egész emberi erkölcs benne foglal- 
tatik ebben a szóban: éppoly boldoggá tenni a töb- 
bieket, mint amennyire mi akarunk azok lenni, és 
nem okozni több rosszat másnak, mint amennyi- 
ben mi akarunk részesülni. 

Íme tehát, barátom, íme az egyedüli elvek, me- 
lyeket követnünk kell, és nincs szükség vallásra, 
sem istenre, hogy elfogadjuk azokat, elég a jó szív. 
De érzem, erőm fogyatkozik; prédikátor, hagyd el 
előítéleteidet, légy ember, légy emberi, félelem nél- 
kül és remény nélkül. Hagyd el istenedet és valláso- 
dat. Mindez csak arra vezet, hogy az emberek kezé- 
re láncot rak és mindeme szörnyűségek puszta neve 
több vérontást eredményezett, mint az összes há- 
ború és csapás együttvéve. Mondj le egy másik világ 

eszméjéről, mert nincs ilyen. De ne mondj le arról 
az örömről, hogy boldog légy és boldoggá tégy má- 
sokat ezen a világon. Íme, az egyedüli módszer; me- 
lyet a természet kínál neked, hogy megkettőzd lé- 
tezésed értékét. Barátom, a gyönyör volt mindig is 
a legdrágább a javaim közül. Egész életem során 
magasztaltam és életemet karjaiban akartam bevé- 
gezni. Végem közeleg. Hat nő, a napnál szebbek, 
találhatók itt a szomszédos szobácskában. Erre az 
alkalomra tartogattam őket. Válassz közülük és, 
példámat követve, keblükön próbáld elfeledni a ba- 
bona minden hiú szofizmáját, a képmutatás min- 
den ostoba tévedését. 


A haldokló csöngetett. A nők beléptek és a pré- 
dikátor karjaik között a természet által megrontott 
emberré vált, noha nem tudta megmagyarázni, mi 
is az a romlott természet. 

